เรื่องร้องเรียน: ตลาดเฟิสวันจัดคอนเสิตกลางแจ้ง กลางชุมชนตลาดพลูส่งเสียงดังรบกวนคนที่อยู่บริเวณนี้เป็นอย่างมากกกกกกกกกกก
การดำเนินการของเจ้าหน้าที่: กรณีดังกล่าว สำนักงานเขตธนบุรีและสถานีตำรวจนครบาลตลาดพลู ได้เชิญผู้ประกอบการมาพบเพื่อรับทราบข้อกฎหมายก่อนการจัดแสดงดนตรีแล้ว  ตลอดจนได้จัดกำลังเจ้าหน้าที่ตำรวจและเจ้าหน้าที่ฝ่ายเทศกิจ ฝ่ายสิ่งแวดล้อมและสุขาภิบาล ลงพื้นที่แจ้งเตือนให้หยุดประกอบการ เมื่อวันที่ 11 -12 เมษายน 2566 ซึ่งในวันที่ 13-15 เมษายน 2566 สำนักงานเขตธนบุรี และสถานีตำรวจนครบาลตลาดพลู ได้ลงพื้นที่ตรวจสอบ พบว่าผู้ประกอบการยังคงฝ่าฝืนข้อกฎหมาย สำนักงานเขตธนบุรีจึงได้มอบหมายเจ้าหน้าที่กล่าวโทษร้องทุกข์เพื่อดำเนินคดีกับผู้กระทำความผิดซ้ำเป็นครั้งที่สอง ขณะนี้เรื่องอยู่ในขั้นตอนดำเนินการของเจ้าพนักงานสอบสวนอย่างไรก็ตามเจ้าหน้าที่จักเฝ้าระวังกรณีดังกล่าวอย่างต่อเนื่อง เพื่อไม่ให้สร้างความเดือดร้อนต่อผู้อาศัยใกล้เคียง
ความเห็นของผู้แจ้ง: สำนักงานเขตธนบุรีประสานเรื่องไวตลอดเลยค่ะ ขอบคุณมากค่ะที่คอยดูแลช่วยเหลือประชาชนในพื้นที่
พื้นที่: แขวงตลาดพลู เขตธนบุรี กรุงเทพมหานคร